ประชาชนใช้ช่วงวันหยุดยาวเทศกาลวันแม่ เดินทางสมัครประชาชนจิตอาสา ส่วนใหญ่อยากร่วมทำดีเพื่อสังคมและเป็นตัวอย่างที่ดีให้ลูกหลาน
วันนี้ (13 ส.ค.61) บรรยากาศในการเปิดรับสมัครประชาชนเข้าร่วมโครงการจิตอาสา "เราทำความ ดี ด้วยหัวใจ" ณ ศูนย์อำนวยการใหญ่ โครงการจิตอาสาพระราชทานตามแนวพระราชดำริ สำนักพระราชวัง สนามเสือป่า กรุงเทพมหานคร ในช่วงเช้ามีประชาชนเดินทางเข้ามาสมัครเป็นจำนวนมาก โดยตั้งแต่เริ่มเปิดรับสมัครจิตอาสาทั่วไปรอบ ตั้งแต่วันที่ 12 กรกฎาคม 2561 จนถึงปัจจุบันมีผู้มาสมัครเข้าโครงการ ณ ศูนย์อำนวยการใหญ่ โครงการจิตอาสาพระราชทานตามแนวพระราชดำริ สำนักพระราชวัง สนามเสือป่า แล้วกว่า 130,000 คน(131,015) เป็นชาย 79,753 คน หญิง 51,262 คน ทำให้ในภาพรวมทั้งประเทศมีประชาชนจิตอาสาแล้วกว่า 4,300,000 คน 
  

นายมล ตาลสังข์ และครอบครัว กล่าวว่า รู้สึกดีใจที่ได้เดินทางมาเข้าสมัครร่วมในโครงการนี่ ซึ่งตนเองได้พาบุตรสาววัย 5 ขวบ มาร่วมสมัครด้วย เพราะอยากปลูกฝั่งการทำดี ให้กับลูกในการมีส่วนร่วมกับสังคมได้ทำความดีเพื่อส่วนรวม

ทั้งนี้คุณสมบัติผู้สมัคร คือ ประชาชนทุกกลุ่มอายุ หลักฐานการสมัครนำบัตรประจำตัวประชาชน(ฉบับจริง) /กรณีเด็กอายุต่ำกว่า 7 ปี ที่ยังไม่มีบัตรประจำตัวประชาชน ขอให้นำเอกสารหลักฐานที่ปรากฏเลขรหัสบัตรประจำตัวประชาชน เช่น สูติบัตรหรือทะเบียนบ้านมาด้วย โดยจะเปิดรับสมัครตั้งแต่เวลา 08.00 - 16.00 น. ณ อาคาร 606 สำนักพระราชวัง สนามเสือป่า กรุงเทพมหานคร 

หากมีข้อสงสัยใดๆ สามารถสอบถามข้อมูลเพิ่มเติมได้ที่หมายเลขโทรศัพท์ 1510 ,1511 และหมายเลข 02 283 2745, 02 283 2013 ระหว่างเวลา 08.00 -16.00 น.ไม่เว้นวันหยุดราชการ